**Мемлекет басшысы Қ.К.Тоқаевтың Ұлттық құрылтайдың**

**IV отырысында берген тапсырмаларын талқылау және іске асыру жөніндегі**

**IV шақырылған Алматы облысы Қоғамдық кеңесінің**

**көшпелі отырысы**

**Хаттама №5**

**Ұзынағаш ауылы күні:10.06.2025**

**Модератор:** Дауталиев Қазыбек Нүрсейітұлы – Алматы облысы Қоғамдық кеңесінің төрағасы, ҚР Президенті жанындағы Ұлттық құрылтай мүшесі.

**Қатысушылар:** Жамбыл ауданының әкімі Нұрлан Ертас, Жамбыл аудандық мәслихат төрағасы Мадияр Орынтайұлы, Жамбыл аудандық Қоғамдық кеңесінің төрағасы Бағдат Әлиев,Алматы облысы Қоғамдық кеңесінің аграрлық сектор жөніндегі комиссия төрағасы, ауыл шаруашылығы ғылымдарының докторы, Тынышбай Досымбеков, Ұлттық құрылтай мүшесі, «Таңбалы тас» мемлекеттік тарихи-мәдени және табиғи музей-қорығының директоры Бибігүл Дандығараева, ҚР сыбайлас жемқорлыққа қарсы іс-қимыл агенттігі Алматы облысы бойынша департаменті басшысының бірінші орынбасары Айдос Жанұзақұлы, Алматы облысы Қоғамдық кеңесінің мүшесі, медицина ғылымдарының кандидаты Зинаш Куштекова, Алматы облысы бойынша адвокаттар алқасының адвокаты Арман Шарипов сонымен қатар, аудандық мәслихат депутаттары, үкіметтік емес ұйымның басшылары, ауылдық округ әкімдері мен бөлім мекеме басшылары қатысты.

**Күн тәртібінде:**

1. Жамбыл ауданының әкімі Ертас Нұрлан Ертасұлы.«Мемлекет басшысының Ұлттық құрылтайда берген тапсырмаларының Жамбыл ауданындағы іске асу жағдайы және жоспары» туралы мәлімдеді.
2. Досымбеков Тынышбай, Алматы облысы Қоғамдық кеңесінің аграрлық сектор Жөніндегі комиссия тӛрағасы, ауыл шаруашылығы ғылымдарының докторы, Алматы облысының Құрметті азаматы. «Алматы облысында қой шаруашылығын дамытудың мәселелері және оларды шешудегі қәзіргі ғылымның жай-күйі»
3. Дауталиев Қазыбек Нүрсейітұлы, ҚР Президенті жанындағы Мемлекеттік басқару академиясының Алматы облысы бойынша филиалының директоры, заң ғылымдарының кандидаты, профессор. «Жаңа қоғам құру ісіндегі заң және тәртіп: азаматтардың мемлекетті басқару ісіне қатысуын қамтамасыз етудің өңірлік мәселелері»
4. Дандығараева Бибігүл, ҚР Президенті жанындағы Ұлттық құрылтай мүшесі, «Таңбалы тас» мемлекеттік тарихи-мәдени және табиғи музей-қорығының директоры. «Алматы облысы аумағындағы тарихи-мәдени ескерктіштердің қорғалу жайы және «қара археологтармен» күрес жүргізуде жергілікті мемлекеттік органдардың атқаратын ролі».
5. Мамыт Айдос Жанұзақұлы, ҚР сыбайлас жемқорлыққа қарсы іс-қимыл агенттігі Алматы облысы бойынша департаменті басшысының бірінші орынбасары. «Сыбайлас жемқорлыққа қарсы күрестің және оған төзбеушілік мәдениетін қалыптастырудың өзекті мәселелері: Жамбыл ауданының мысалында»
6. Куштекова Зинаш Копжасарқызы,Алматы облысы Қоғамдық кеңесінің мүшесі, медицина ғылымдарының кандидаты. «Ауылдық жерде денсаулық сақтау жүйесін жетілдірудің және санитариялық-эпидемиялық қызметтің мәселелері».
7. Константинова Елена Владимировна,Алматы облысы Қоғамдық кеңесінің мүшесі «Механизмы субсидирования предпринимателей в сфере сельского хозяйства и актуальные вопросы»
8. Шарипов Арман Жумашевич Алматы облысы Қоғамдық кеңесінің мүшесі, Алматы облысы бойынша адвокаттар алқасының адвокаты, Заңгер. «Заңдылық пен құқықтық тәртіпті қамтамасыз етудегі адвокаттық қызметтің өзекті мәселелері және заң қызметінің қолжетімділігі»
9. Алматы облысы Қоғамдық кеңесінің «МедБақылау» жобасын таныстыру.

Қатысушылар өңірлік деңгейдегі түйткілді мәселелерді көтеріп, өз пікірлері мен ұсыныстарын білдірді. Аудан аумағында жүргізіліп жатқан жұмыстар мен алдағы жоспарлар туралы пікір алмасып, қоғамдық бақылау мен жергілікті өзін-өзі басқарудың тиімділігін арттыру жолдарын қарастырды.

Көшпелі отырыс барысында Мемлекет басшысы Қ.К. Тоқаевтың Ұлттық құрылтайдың IV отырысында берген тапсырмаларын жүзеге асыруға байланысты маңызды мәселелер кеңінен талқыланды. Қатысушылар өз салалары бойынша нақты ұсыныстарын ортаға салып, қоғам мен мемлекеттің өзара байланысын нығайтудың жолдарын қарастырды:

1.Қоғамдық бақылау және жергілікті өзін-өзі басқару.

Аудандық қоғамдық кеңестің жұмысын жандандыру, қоғамдық тыңдаулар өткізу тәжірибесін кеңейту; Ауыл тұрғындарының жергілікті шешімдер қабылдауға белсенді қатысуын қамтамасыз ету; Мемлекеттік қызметтердің ашықтығы мен есептілігін арттыру ұсынылды.

2. Адам құқықтары және құқық қорғау саласы

Құқық қорғау және прокуратура органдары тарапынан адам құқықтарының сақталуына қоғамдық бақылауды күшейту;Азаматтардың сенімін арттыру үшін ІІО мен халық арасындағы диалог механизмдерін жетілдіру қажеттігі айтылды.

3. Денсаулық сақтау және санитариялық-эпидемиологиялық қызмет

Ауылдық жерлерде медициналық қызмет сапасын арттыру, жедел-жәрдем автокөліктерінің және кадр тапшылығы мәселесін шешу;

Санитарлық-эпидемиологиялық қадағалау құрылымдарын материалдық-техникалық жабдықтау ұсынылды.

4. Тарихи-мәдени мұралар мен заңсыз археология

Облыс аумағындағы тарихи-мәдени ескерткіштерді сақтау және қорғау жұмыстарын күшейту;«Қара археологтармен» күресте жергілікті билік пен құқық қорғау органдарының үйлесімді іс-қимылы қажеттігі қозғалды.

5. Азаматтық қоғам және әлеуметтік бастамалар

ҮЕҰ-мен жұмысты жүйелеу, мемлекеттік әлеуметтік тапсырыстардың орындалуына қоғамдық бақылауды қамтамасыз ету; Әйелдердің құқықтық қорғалуын күшейту, маргиналданған топтарға арналған реабилитациялық бағдарламалар ұсыну ұсынылды.

6. Денсаулық сақтау мен гендерлік теңдік. Әйелдердің құқықтық сауаттылығын арттыру; Гендерлік теңдік пен әлеуметтік әділеттілікті қамтамасыз ететін жобаларды қолдау қажеттілігі айтылды.

7. Жер мәселелері және жер пайдалану саласындағы бақылау

Ауыл шаруашылығы мақсатындағы жерлердің пайдаланылуын жүйелі түрде қадағалау және тексеріс жүргізу қажеттігі айтылды.Жер ресурстарының тиімді әрі заңды пайдаланылуын қамтамасыз ету мақсатында қоғамдық бақылау мониторинг енгізу ұсынылды.

Жер қатынастары саласындағы ашықтық пен есептілікті арттыру үшін жер учаскелері туралы деректердің цифрлық базасын жетілдіру және халыққа қолжетімді ету қажеттілігі.

Сондай-ақ, пайдаланылмай жатқан немесе мақсатсыз пайдаланылып жатқан жерлерді анықтап, мемлекет меншігіне қайтару бойынша нақты шаралар қабылдау қажеттілігі көтерілді.

Жиын соңында қатысушылар тарапынан айтылған барлық ұсыныстар Алматы облысы Қоғамдық кеңесінің жұмыс жоспарына енгізілуге ұсынылды. Отырыстың қорытындысы ретінде қоғамдық даму мен азаматтардың мемлекеттік шешімдерге қатысуын арттыру бағытында нақты ұсыныстар әзірленді.

**Төраға: Б. Алиев**

**Хатшы: А. Дүйсен**